**Բրերա պալատ** (իտալ.՝ Palazzo di Brera), մոնումենտալ պալատ Միլանում, Իտալիայի հյուսիսում՝ Լոմբարդիա շրջանում։ Շուրջ 200 տարի կառույցը եղել է Հիսուսի միաբանության քոլեջը։ Այժմ այստեղ են տեղակայված մի քանի մշակութային հաստատություններ, այդ թվում Բրերա ակադեմիան և պատկերասրահը, Միլանի բուսաբանական այգին, Բրերա աստղադիտարանը, Լոմբարդիայի գիտությունների ակադեմիան և Բրերա գրադարանը։

Պատմություն
-----------

Պալատի ակունքներում ընկած է Գուերչո դա Բաջոյի (ով հավանական է, որ 1150 և 1188 թվականներին եղել է հյուպատոս) հողատարածքներում կառուցված վանական համալիրը։ 1178 թվականին կառույցն անցել է ումիյաթիներին (իտալ.՝ Umiliati): Բրերայի Սանտա Մարիա եկեղեցին (քանդվել է 19-րդ դարում) կառուցվել է 1180-1229 թվականներին։

Գոթական ճարտարապետության տարր հանդիսացող մարմարի պորտալն ավելացրել է պիզացի քանդակագործ Ջովաննի դի Բալդուչոն 1346 և 1348 թվականներին, ֆրեսկոները ստեղծել են Ջովանի դա Միլանոն, Վինչենցո Ֆոպան, Բերնարդինո Լուինին։

Կլիմենտ XIV կողմից ճիզվիտների հասարակության ճնշումից հետո Բրերա պալատն անցել է ավստրիական Հաբսբուրգ միապետության ենթակայության ներքո։

Բրերայի Սանտա Մարիա եկեղեցին սեկուլյարիզացվել, պետականացվել է։ Նապոլեոն Բոնապարտի մենաստանների ճնշումից հետո 19-րդ դարի սկզբում եկեղեցու ճակատային մասը քանդվել է, եկեղեցու անվակունդը հորիզոնական բաժանվել է, վերևի հարկը դարձել է Ակադեմիայի պատկերասրահի նապոլեոնյան սենյակներ, ներքևի հարկում տեղավորել են անտիկ թանգարանի քանդակները։

1859 թվականին Անտոնիո Կանովայի կերտած «Napoleon as Mars the Peacemaker» («Նապոլեոնն իբրև խաղարարար Մարս») արձանի բրոնզե կրկնօրինակը տեղադրվել է Բրերա պալատի բակում։

Անտոնիո Կանովայի կերտած «Napoleon as Mars the Peacemaker» («Նապոլեոնն իբրև խաղարարար Մարս») արձանի բրոնզե կրկնօրինակը Բրերա պալատի բակում

Պալատի կառույցները
------------------

1773 թվականից պալատում են տեղակայվել մի շարք մշակութային, գիտական և գեղարվեստական հաստատություններ։ Բրերա աստղադիտարանը հիմնադրվել է 1764 թվականին ճիզվիտ Ռուջեր Իոսիպ Բոշկովիչի կողմից։ Ավստրիայի թագուհի Մարիա Թերեզան հիմնադրել է Բրերա գրադարանը, այնուհետև ընդլայնելով ճիզվիտների այգին՝ ստեղծել Բրերա բուսաբանական այգին, 1776 թվականին հիմնադրվել է Բրերա ակադեմիան։

Պալատում են գտնվում նաև փիլիսոփայության և իրավագիտության դպրոցները, վարժարանը, ֆիզիկայի և քիմիայի լաբորատորիաները, գյուղատնտեսական Società Patriottica ընկերությունը։ 1806 թվականից գործում է Բրերա պատկերասրահը։

Ծանոթագրություններ
------------------

1. 1 2 3  SIRBeC (իտալ.)
2. ↑  Giuseppe Schio (1930). Brera (in Italian). Enciclopedia Italiana. Roma: Istituto dell’Enciclopedia Italiana
3. ↑  Giovanna Cassese (2013). Accademie: Patrimoni di Belle Arti (in Italian). Rome: Gangemi Editore. ISBN 9788849276718.
4. ↑  Giuseppe Schio (1930). Brera. Enciclopedia Italiana. Roma: Istituto dell’Enciclopedia Italiana
5. ↑  Rossella Leone (ed.) (2002). Il Museo di Roma racconta la città (exhibition catalogue, in Italian). Rome: Gangemi. ISBN 9788849202748.
6. ↑  Mario Carpino (2010). Breve storia dell'Osservatorio Astronomico di Brera attraverso i suoi strumenti (in Italian). Osservatorio Astronomico di Brera. Accessed July 2015.


|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Բրոքհաուսի և Եփրոնի |
|  |
| Չափորոշչային վերահսկողություն | GND: 7639748-8 · LCCN: n2002011805 · VIAF: 126860232 · WorldCat VIAF: 126860232 |

 |